27 એપ્રિલે ગત સુનાવણી દરમિયાન કેન્દ્રિય તપાસ બ્યૂરો (સીબીઆઈ)ને એ સમય મોટી સફળતા મળી હતી, જ્યારે જજ આરબથનોટે એ વાતની પુષ્ટી કરી હતી કે, ભારતીય અધિકારીઓએ જે પુરાવા સોંપ્યા છે, તે મામલામાં સ્વીકાર્ય હશે. સીબીઆઈએ બ્રિટનની કોર્ટને ઘણા બધા દસ્તાવેજ સોંપ્યા હતા, જેમાં આઈડીબીઆઈ બેંકના પૂર્વ મેનેજિંગ ડિરેક્ટર બી કે બત્રા વિરુદ્ધ ષડયંત્રનો મામલો પણ સામેલ છે. બત્રાનો આ મામલે કોર્ટમાં નવા ‘ખલનાયક’ તરીકે ઉલ્લેખ કરાવમાં આવ્યો છે. ભારતીય અધિકારીઓએ ષડયંત્રનો જે મામલો રજૂ કર્યો છે, તે મુજબ બત્રાએ કથિત રીતે માલ્યા સાથે સાંઠગાંઠ કરી હવે બંધ થઈ ચૂકેલી કિંગફિશર એરલાઈન્સને યોગ્ય સાવચેતી રાખ્યા વિના કેટલીક લોનની મંજૂરી અપાવી.